b"\n_START_ARTICLE_\nCaf\xc3\xa9 de la Paix\n_START_PARAGRAPH_\nCaf\xc3\xa9 de la Paix er en kjent kaf\xc3\xa9 i Paris ved Place de l'Op\xc3\xa9ra. Kaf\xc3\xa9en er tegnet av Charles Garnier som ogs\xc3\xa5 tegnet den n\xc3\xa6rliggende Op\xc3\xa9ra Garnier. Caf\xc3\xa9en kalles ogs\xc3\xa5 for \xc2\xabVerdens navle\xc2\xbb ettersom det der ble samlet mennesker fra hele verden.\n_START_SECTION_\nHistorie\n_START_PARAGRAPH_\nCaf\xc3\xa9 de la Paix ble \xc3\xa5pnet 30. juni 1862 som en del av hotellet Grand-H\xc3\xb4tel de la Paix som har f\xc3\xa5tt sitt navn etter den n\xc3\xa6rliggende gaten Rue de la Paix. N\xc3\xa6rheten til Op\xc3\xa9ra Garnier lokket mange kjente gjester som Jules Massenet, \xc3\x89mile Zola og Guy de Maupassant. Kaf\xc3\xa9en er beskrevet i diktet \xc2\xabThe Absinthe Drinker\xc2\xbb av den kanadiske dikteren Robert W. Service._NEWLINE_Under belle \xc3\xa9poque ble kafeen bes\xc3\xb8kt av Sergej Djagilev og den kommende kong Edvard VII av Storbritannia._NEWLINE_Den 22. august 1975 uts\xc3\xa5 den franske regjeringen kaf\xc3\xa9en til et historisk minnesmerke."